Case ID: 1136037
Sentence 7: Beləliklə, yuxarıda qeyd olunanlardan belə nəticə əldə olunur ki, hər hansı vergi borcu vergi orqanı tərəfindən hesablandığı halda, vergi orqanı kredit təşkilatı və ya bank əməliyyatları aparan şəxsə pul vəsaitinin məxaric əməliyyatları üzrə dondurulması haqqında sərəncam verir və həmin hesablama ilə bağlı məhkəməyə şikayət verildiyi halda sərəncam yalnız məhkəmənin qanuni qüvvəyə minmiş qərarı olduqda həmin qərara uyğun olaraq icra edilir.Vergi Məcəlləsinin 16.1.11-2-ci maddəsinə əsasən vergi orqanı tərəfindən kameral və səyyar vergi yoxlamaları zamanı hesablanmış və ya yenidən hesablanmış vergilər, faizlər, habelə tətbiq edilmiş maliyyə sanksiyalarından verilmiş şikayətə məhkəmədə baxıldığı dövrdə və həmin şikayət üzrə məhkəmənin çıxardığı qərar qanuni qüvvəyə minənədək (vergi ödəyicisinin həmin vəsaitləri öz razılığı ilə ödədiyi hallar istisna olmaqla) əlavə hesablanmış məbləğin 105 faizi həcmində pul vəsaitinin milli və ya xarici valyutada cari və digər hesablarında məxaric əməliyyatları üzrə dondurulmasını təmin etmək vergi ödəyicisinin vəzifəsi kimi təsbit edilmişdir.İstinad edilən maddənin məzmununa əsasən vergi orqanı tərəfindən kameral və səyyar vergi yoxlamaları zamanı hesablanmış və ya yenidən hesablanmış vergilər, faizlər,habelə tətbiq edilmiş maliyyə sanksiyaları ilə bağlı məhkəmə mübahisəsi olduğu halda əlavə hesablanmış məbləğin 105 faizi həcmində pul vəsaitinin bank hesablarında məxaric əməliyyatları üzrə dondurulmasını təmin etmək vergi ödəyicisinin vəzifəsi kimi müəyyən edilmişdir.Lakin, iddiaçı qanunvericilikdə nəzərdə tutulmuş vəzifələrini icra etməmiş və qeyd olunan hal məhkəməyə müvəqqəti xarakterli müdafiə tədbiri barədə ərizə ilə müraciət etmişdir.Azərbaycan Respublikası İnzibatiProsessual Məcəlləsinin 41.2-ci maddəsinə əsasən işin faktiki və hüquqi hallarının ilkin araşdırılması nəticəsində iddianın böyük ehtimalla uğurlu olacağı qənaətinə gəldiyi hallarda məhkəmə, iddiaçının vəsatəti əsasında inzibati aktın icrasının dayandırılması barədə qərardad qəbul edə bilər.3 saylı X13 bildirir ki, verilmiş iddia tələbləri tamamilə əsassızdır, iddianın uğurluluq ehtimalı mövcud deyildir.